b'\n_START_ARTICLE_\nKerdir\n_START_PARAGRAPH_\nKerdir (alternativt Kartir eller Kirdir) levde p\xc3\xa5 200-tallet og var en yppersteprest innen zoroastrismen og r\xc3\xa5dgiver for tre herskere av Sasanide-dynastiet, blant dem Sjahpur I av Persia, som regjerte 241-272._NEWLINE_Kerdir var muligens sentral i utviklingen av zoroastrismen i retning av mazdaisme, i motsetning til den n\xc3\xa5 d\xc3\xb8de retningen zurvanisme._NEWLINE_Kerdir huskes s\xc3\xa6rlig for sine innskrifter p\xc3\xa5 en vegg i Naqsh-e Rajab, som \xc2\xabviser at det tydeligvis er oppst\xc3\xa5tt tvil om viktige religi\xc3\xb8se sp\xc3\xb8rsm\xc3\xa5l, f.eks. om paradis og helvete eksisterer og hvilke gjerninger som f\xc3\xb8rer til det ene eller det andre.\xc2\xbb. Kerdir levde i en tid og en kultur hvor flere religioner gjorde seg gjeldende: j\xc3\xb8dedom, kristendom, gnostisisme, buddhisme og manikeisme og \xc2\xabKerdir ber derfor gudene om et tegn p\xc3\xa5 at det han gj\xc3\xb8r og tror p\xc3\xa5 er det riktige, og at det behager dem.\xc2\xbb\n_START_SECTION_\nNorsk utgave\n_START_PARAGRAPH_\nKerdirs innskrifter er gjengitt i: Zarathustras sanger, de eldste iranske skriftene. Utvalg, oversettelse og innledende essay av Prods Oktor Skj\xc3\xa6rv\xc3\xb8. De norske bokklubbene, 2003. XXXIX, 340 s. (Verdens Hellige Skrifter; 22) ISBN 82-525-4121-6'